Eztabaida:Euskal literatura

message: Wikipediak hizkuntza komunitate bakoitzean erabiltzen diren usadioak errespetatu behar ditu. Eta euskal literatura kontzeptua euskarazko literaturari izendatzeko sortu eta erabili izan da, ez Euskal Herrian edozein hizkuntzatan idatzitakoa izendatzeko. Horregatik, atal honetara ekarri dut “euskarazko literatura” izenburupean zegoen orrialdea. Aldiz edozein hizkuntzatan idatzitako Euskal Herriko literatura “Euskal Herriko literaturak” sarrerara pasa dut. 
Erabaki hau justifikatzeko (justifikazio beharrik balego) hona zenbait arrazoi:
1) “Euskal literatura” kontzeptua berariaz horrexetarako asmatu zen, hau da, euskaraz sortutakoa izendatzeko. Izenburu hori daraman lehen liburua duela laurogei urte idatzi zen:
- Nikolas Ormaetxea “Orixe”, Euskal-literatura'ren atze edo edesti laburra, Donostia, 1927.
2) Geroztik “euskal literatura” esanahi horrexekin erabili da, etenik gabe hamarkadatan zehar, ideologia eta joera guztietako autoreen artean. Horren froga dira izenburu hori daramaten hainbat liburu, adibidez:
- Juan Garmendia, Euskeraren iraupena eta euskal-literaturaren aurrerapena, Donostia, 1955
- Santiago Onaindia, Euskal literatura, Bilbo: Etor, 1972
- Ibon Sarasola, Euskal literatura numerotan, Donostia: Kriseilu, 1975
- Mikel Zarate,  Euskal literatura: azterbideak, aztergaiak, azterketak, Bilbo: UEU, 1978.
- Joan Mari Lekuona, Ahozko euskal literatura, Donostia: Erein, 1982
- Sebastian Garcia Trujillo, Ohiturazko euskal literatura, Bilbo: Mensajero, 1995
- Marijose Olaziregi, Intimismoaz haraindi: emakumezkoek idatzitako euskal literatura, Donostia: Eusko Ikaskuntza, 1999
- Jon Kortazar, Diglosia eta euskal literatura, Donostia: Utrisque Vasconiae, 2002
- (Zerrenda askoz gehiago luzatu liteke)
3) Euskaraz idazten duten autoreei “euskal idazle” deitzeko arazorik ez dagoen bezala, haien obrari “euskal literatura” deitzea da naturalena.
--Luki 18:26, 18 Abendua 2007 (UTC)
replies: text: . Lehenengo partearekin ados banago ere ez dut uste aldaketa ondo dagoenik. Nire ustez arazoa konpontzeko Euskal Herriko literatura jarri beharko litzateke euskal literatura zegoen lekuan. Bestetik euskal idazleek ere gazteleraz edo frantsesez idatzi ahal dute. Nik euskal idazle irakurtzen dudanean ez dut zuzenean lotzen "euskarazko idazle" kontzeptuarekin. Horregatik badu bere logika lehen zegoen ezberdinketak. -   Theklan    eztabaida    ekarpenak    eposta     00:37, 24 Abendua 2007 (UTC)
replies: text: : Arazoa Euskal Herriko literatura sarrera sortuz konpon litekeela diozu: praktikoki horixe egin nuen, Euskal Herriko literaturak sarrera sortu bainuen (pluralean, ez baita bat eta bakarra baizik zenbait). Ez zaizu hori aski egokia iruditzen? Funtsean zure proposamenarekin bat dator.

text: : Bestalde euskal idazle sarrerari dagokionez, diozu "Nik euskal idazle irakurtzen dudanean ez dut zuzenean lotzen "euskarazko idazle" kontzeptuarekin." Kontua ordea ez da zuri edo niri zer iruditzen zaigun, baizik euskaraz nola erabiltzen den kontzeptu bakoitza. Alde horretatik, erraz froga daiteke euskal idazle kontzeptua, euskaraz, hizkuntza honetan idazten dutenei ematen zaiela, eta hala erabili dela aspalditik. Horregatik gremio hori biltzen duen taldeak Euskal Idazleen Elkartea du izena, eta ez Euskarazko Idazleen Elkartea. --Luki 14:17, 25 Abendua 2007 (UTC)

message: kaixo, ni bilbon jaio nintzen, eta beti bizkaian bizi izan naiz. euskaldunberria naiz, zeren nire hezkuntza erderaz izan zen. gure hizkuntza euskaltegian ikasi behar nuen. horregatik, erderaz idazten dut nire poesiak. nire iritziz, normala da "euskal literatura" deitzea euskaraz egindako literaturari, bai, baina, ez da normala erderaz egindakoari "euskal" hori kentzea. ni euskalduna naiz, eta erderaz idazten dut. ez naiz euskal idazle bat? euskal herritarrok euskara, espainiera eta frantzesa ditugu. eta idazle euskaldun batek edozein hizkuntzatan idatzi dezake, euskal idazle "titulo" hori galdu gabe. hori da nire iritzia.--212.55.30.141 19:39, 18 Abendua 2007 (UTC) oharra: ez dakit zergaitik ezin dut saioa hasi. wikian, ikerno naiz.
thread_title:  nire iritzia 

message: Kaixo! Hezkuntza Programaren baitan Susari ekarpen bat eskatu genion iaz literatura nola antolatu beharko litzatekeen galdetzeko. Gure gai zerrenda oso eskasa da, eta euskal literaturari buruzko artikuluak izan beharko lituzkeen gaien zerrenda bat bidali ziguten. Agian interesgarria izan daiteke dena antolatzea modu horretan, oso gidoi ona baita:
 
Zer deritzozue? -Theklan ·  ·  22:14, 3 urtarrila 2019 (UTC)
thread_title:  Susak egindako ekarpena